ดูตามลำดับเหตุการณ์ ปรับเปลี่ยนวิธีการดูทั่วไป ดูเรียงตามลำดับการฉาย เลือกดูตามลำดับรินสเตอร์
หนึ่งในข้อเสียหลักๆ ของการดูภาพยนตร์ตามลำดับการฉายก็คือ คุณจะติดตามเนื้อเรื่องได้ยาก ซึ่งจะเป็นปัญหามากถ้าเราเริ่มจากไตรภาคเดิมไปไตรภาคต้น แล้วจากไตรภาคต้นไปไตรภาคต่อ เพื่อให้ติดตามเนื้อเรื่องง่ายขึ้น ให้เรียงลำดับการชมภาพยนตร์ใหม่เพื่อเรียงเนื้อเรื่องตามลำดับเหตุการณ์ เนื่องจากว่าไตรภาคต้นจะตลกและเบาสมองกว่าภาคอื่นๆ การดูเรียงตามลำดับเหตุการณ์จึงเป็นทางเลือกที่ดีถ้าคุณอยากดูกับเด็กเล็ก และวิธีการดูแบบนี้ยังติดตามเนื้อเรื่องได้ง่ายกว่าด้วย เพราะเด็กเล็กก็อาจจะติดตามเนื้อเรื่องได้ยาก ในการดูภาพยนตร์ตามลำดับเหตุการณ์นั้น ให้ย้อนกลับไปที่จุดเริ่มต้นของเส้นเรื่องตอนที่ดาร์ธ เวเดอร์ยังเป็นเด็ก เริ่มจาก ภัยซ่อนเร้น แล้วไปดู กองทัพโคลนส์จู่โจม และปิดท้ายไตรภาคต้นด้วย ซิธชำระแค้น หนึ่งในข้อเสียของวิธีการดูแบบนี้ก็คือเราต้องดูไตรภาคต้นก่อน ซึ่งไตรภาคต้นนั้นแทบจะถือได้ว่าเป็นไตรภาคที่แย่ที่สุดในบรรดาภาพยนตร์สตาร์ วอร์สทั้งหมด และผู้ชมที่มีสายตาในการดูแบบแหลมคมก็อาจจะเลิกดูภาพยนตร์ทั้งชุดไปเลยถ้าเริ่มดูจากไตรภาคต้นก่อน คุณจะดู โซโล กับ โร้ค วัน หรือไม่ก็ได้ แต่ถ้าจะดู ให้ดูหลังจากจบไตรภาคต้น เพราะมันจะเล่าเรื่องราวเบื้องหลังที่น่าสนใจของตัวละครหลักในไตรภาคเดิม และโดยรวมก็ถือว่าเป็นภาพยนตร์ที่ดี แต่ถ้าจะข้ามไปก็ไม่ถึงกับดูต่อแล้วงง  โร้ค วัน โดยหลักแล้วก็จะเกี่ยวกับจุดกำเนิดของดาวมรณะและการจู่โจมครั้งแรกเพื่อที่จะครอบครองจักรวาลของฝ่ายจักรวรรดิ ส่วน โซโล ก็จะเป็นเรื่องราวเบื้องหลังของฮาน โซโล และคุณก็จะได้รู้เรื่องของชิวแบคคา แลนโด้ คาลริสเซียน และยานมิลเลนเนียม ฟาลคอนอีกมากมาย หลังจากที่คุณดูไตรภาคต้นและชุดแยกหรือข้ามชุดแยกไปแล้ว ก็ไปต่อที่ไตรภาคเดิม ความหวังใหม่ จะเริ่มจากตอนจบของ ซิธชำระแค้น พอดี เพราะฉะนั้นคุณก็จะรู้จักตัวละครหลัก รู้แรงจูงใจของตัวละครแต่ละตัว และสามารถติดตามเหตุการณ์ขณะที่เนื้อเรื่องดำเนินไปได้ง่าย  หนึ่งในข้อดีของการดูตามลำดับเหตุการณ์ก็คือ พฤติกรรมรุนแรงของจักรวรรดิจะดูเป็นเหตุเป็นผลในตอนต้นของ ความหวังใหม่ ขึ้นมานิดหน่อย แต่โชคร้ายที่จุดหักมุมใหญ่ๆ ในตอนจบของ จักรวรรดิเอมไพร์โต้กลับ จะไม่น่าตื่นเต้นเท่าไหร่เพราะมันอธิบายอย่างละเอียดมาตั้งแต่ตอนไตรภาคต้นแล้ว ซึ่งจุดนี้ถือเป็นข้อเสียที่ใหญ่ที่สุดของการดูตามลำดับเหตุการณ์ ปิดท้ายประสบการณ์การชมภาพยนตร์ชุดเรื่องนี้ด้วยการดูไตรภาคต่อ ดู อุบัติการณ์แห่งพลัง ปัจฉิมบทแห่งเจได และ กำเนิดใหม่สกายวอล์คเกอร์ เพื่อปิดฉากภาพยนตร์ชุด สตาร์ วอร์ส  เหตุการณ์ในไตรภาคต่อมีการกล่าวย้อนกลับไปถึงไตรภาคเดิม และตัวละครหลายตัวจากภาคเดิมก็ปรากฏตัวในภาคนี้ด้วย ถ้าคุณดูเรียงตามลำดับเหตุการณ์หรือตามลำดับรินสเตอร์ คุณก็อาจจะดู โร้ค วัน หลังจาก ความหวังใหม่ แต่ดูก่อน จักรวรรดิเอมไพร์โต้กลับ ก็ได้ โร้ค วัน เป็นการบอกเล่าบริบทต่างๆ ของดาวมรณะและลักษณะของแรงจูงใจของฝ่ายกบฏในการต่อสู้กับจักรวรรดิ ซึ่งจะทำให้ประสบการณ์การดู จักรวรรดิเอมไพร์โต้กลับ เข้มข้นขึ้น ลักษณะของความขัดแย้งระหว่างฝ่ายกบฏกับฝ่ายจักรวรรดินั้นไม่ได้มีการอธิบายชัดเจนในไตรภาคเดิม ก็คือแค่ฝ่ายจักรวรรดิเป็นตัวร้ายและฝ่ายกบฎเป็นตัวดีเท่านั้นเอง แต่ โร้ค วัน จะเล่าข้อมูลภูมิหลังว่าทำไมสองฝ่ายนี้ถึงได้ต่อสู้กันตั้งแต่แรก ถ้าคุณดูตามลำดับเหตุการณ์หรือตามลำดับรินสเตอร์ คุณสามารถเลือกดูชุดแยกสองเรื่องนี้ก่อนได้ การดูแบบนี้จะทำให้คุณได้รู้เรื่องราวเบื้องหลังมากมายของไตรภาคเดิม และการดูชุดแยกสองเรื่องนี้ก่อนก็ไม่ทำให้เสียอรรถรสของพล็อตเรื่องหลักหรือเปิดเผยเนื้อหาด้วย เพราะว่าคุณไม่จำเป็นต้องดูสองเรื่องนี้เพื่อให้เข้าใจเนื้อเรื่องหลักอยู่แล้ว ถ้าคุณดูชุดแยกสองเรื่องนี้ก่อนเรื่องหลัก คุณจะดูเรื่องไหนก่อนหลังก็ได้ วิธีนี้มักเรียกกันว่าเป็น “วิธีการดูแบบตัดตอน” เพราะมันตัดภาคแรกของไตรภาคต้นออกไป ซึ่งเป็นภาคที่แฟนคลับหลายคนเชื่อว่าเป็นภาคที่แย่ที่สุดของสตาร์ วอร์ส และเป็นทางเลือกที่ดีถ้าคุณอยากจะให้เนื้อเรื่องมันไหลลื่นมากขึ้น เพราะ ภัยซ่อนเร้น ไม่ได้เกี่ยวข้องกับข้อมูลสำคัญของเนื้อเรื่องมากนัก และเหตุการณ์ส่วนใหญ่ก็ไม่ได้สำคัญกับเนื้อหาในภาคอื่นๆ  ภัยซ่อนเร้น ก็เป็นภาคที่ดูแล้วน่าสนใจ แต่คนมักจะวิจารณ์ว่าเนื้อเรื่องมันน่าเบื่อหรือไม่สมเหตุสมผล แต่ถ้าคุณชอบฉากแอชันและภาพฉากเจ๋งๆ มันก็ไม่ได้เป็นการดูภาพยนตร์ที่แย่ขนาดนั้น แฟนคลับที่คลั่งไคล้สตาร์ วอร์สหลายคนไม่ชอบสักภาคในไตรภาคต้น และเลือกที่จะดูทีหลังสุดเพื่อให้โทน เนื้อเรื่อง และจังหวะของไตรภาคเดิมกับไตรภาคต่อไปด้วยกัน คุณจะข้ามไตรภาคนี้ไปเลยก็ได้ถ้าคุณคิดว่าเนื้อเรื่องมันไม่น่าสนใจ! ถ้าคุณอยากได้ประสบการณ์ชมภาพยนตร์เรื่องนี้แบบสมจริงตามลำดับดั้งเดิม ก็ให้ดูตามลำดับปีที่ฉาย ซึ่งแฟนคลับหลายคนก็บอกว่าเป็นวิธีการดูภาพยนตร์ สตาร์ วอร์ส ที่ดีที่สุด แต่มันก็มีข้อเสียหลายอย่างเช่นกัน เพราะการเปลี่ยนโทนเล่าเรื่องจาก การกลับมาของเจได ไปถึง ภัยซ่อนเร้น อาจจะไม่ลื่นไหล และเนื้อเรื่องก็อาจทำให้สับสนเพราะว่าคุณไม่ได้ดูตามลำดับเนื้อเรื่อง ถ้าคุณกะจะดูภาพยนตร์เรื่องนี้กับเด็กเล็กๆ การเริ่มจากภาคเก่าก่อนก็อาจจะยากหน่อยถ้าพวกเขาเคยชินกับแอนนิเมชันร่วมสมัยมากกว่า เริ่มจาก ความหวังใหม่ ในปี 1977 ก่อน แล้วปิดท้ายด้วย การกลับมาของเจได ในปี 1983 ซึ่งเป็นไตรภาคเดิมก่อน เพราะนักวิจารณ์และแฟนคลับหลายคนก็มองว่า ภาคดั้งเดิมนั้นมีความคลาสสิก และการเริ่มจากเส้นเรื่องของลุค สกายวอล์คเกอร์ผู้โด่งดังก็เป็นวิธีที่เหมาะกับการเริ่มดูภาพยนตร์ชุดเรื่องนี้ ไตรภาคเดิมนั้นมีอยู่ 2 เวอร์ชัน ก็คือเวอร์ชันต้นฉบับกับเวอร์ชันปรับปรุงใหม่ในปี 1997 แต่เนื้อเรื่องของฉบับปรับปรุงใหม่ไม่ได้ต่างไปจากเดิม ตัวละครและพล็อตเรื่องหลักก็เหมือนเดิม เพียงแต่มีการปรับปรุงในส่วนของแอนนิเมชันให้ทันสมัยเท่านั้น ซึ่งก็อาจจะเป็นตัวเลือกที่ดีถ้าคุณดูกับเด็กเล็ก แม้ว่าคนที่เป็นแฟนคลับหัวเก่ามักจะเลี่ยงไม่ดูเวอร์ชันปรับปรุงก็ตาม หลังจากที่คุณดูเส้นเรื่องของตัวละครลุค สกายวอล์คเกอร์จบแล้ว ก็ไปดูไตรภาคต้น เริ่มจาก ภัยซ่อนเร้น จากนั้นก็ดู กองทัพโคลนส์จู่โจม แล้วจบไตรภาคต้นด้วย ซิธชำระแค้น เพื่อให้เห็นภูมิหลังทั้งหมดของดาร์ธ เวเดอร์และจุดเริ่มต้นของลุค นอกจากนี้คุณยังจะได้เห็นโอบีวันและอนาคิน สกายวอล์คเกอร์ตอนเด็กด้วย ซึ่งเป็นอะไรที่สนุกมากถ้าคุณชอบเชื่อมโยงเรื่องราวต่างๆ ระหว่างภาคเข้าด้วยกัน  ไตรภาคต้นไม่ได้สำคัญกับการเข้าใจเนื้อเรื่องทั้งหมดที่เกิดขึ้นในไตรภาคเดิม และโทนการเล่าเรื่องก็แตกต่างไปจากภาพยนตร์ สตาร์ วอร์ส ภาคอื่นๆ โดยสิ้นเชิง (ไตรภาคนี้จะตลกกว่าและเน้นความขบขันมากกว่า) ผู้ชมบางคนที่สนใจฉากแอกชันและเรื่องหลักจึงเลือกที่จะไม่ดูไตรภาคต้นไปเลย ไตรภาคต้นนั้นตามหลักเนื้อเรื่องแล้วเกิดก่อนไตรภาคเดิม หมายความว่าเหตุการณ์ที่อยู่ในไตรภาคนี้จะเกิดขึ้นก่อนภาค ความหวังใหม่ ในปี 1977 และคุณจะติดตามเนื้อเรื่องได้ค่อนข้างยากถ้าคุณเว้นช่วงไว้นาน เพราะเหตุการณ์ในตอนจบของภาคก่อน (ซิธชำระแค้น) จะนำไปสู่ภาคแรก (ความหวังใหม่) พอคุณดูไตรภาคต้นจบแล้ว ก็ต่อด้วยภาคใหม่ที่เป็นของดิสนีย์ เริ่มจาก อุบัติการณ์แห่งพลัง ตามด้วย ปัจฉิมบทแห่งเจได แล้วปิดท้ายภาพยนตร์ชุดนี้ด้วย กำเนิดใหม่สกายวอล์คเกอร์ คุณจะดู โร้ค วัน หลังจาก อุบัติการณ์แห่งพลัง และ โซโล หลังจาก ปัจฉิมบทแห่งเจได ก็ได้ถ้าคุณอยากดู แต่สองเรื่องนั้นเป็น “ชุดแยก” และสามารถข้ามได้เพราะไม่ได้มีผลกับเนื้อเรื่องหลัก   อุบัติการณ์แห่งพลัง ปัจฉิมบทแห่งเจได และ กำเนิดใหม่สกายวอล์คเกอร์ นั้นรวมกันเรียกว่า “ไตรภาคต่อ” ซึ่งเป็นการขยายต่อจากเส้นเรื่องหลักในไตรภาคต้นและไตรภาคเดิม  โร้ค วัน และ โซโล นั้นเรียกว่า “ชุดแยก” เพราะทั้งสองเรื่องนี้มีชื่อรองว่า ตำนานสตาร์ วอร์ส ซึ่งทั้งสองเรื่องจะเล่าบริบทและเรื่องราวเบื้องหลังของภาคหลัก แต่ก็ไม่ถึงกับจำเป็นจะต้องดู แล้วแต่คุณเลยว่าจะดูหรือไม่ดู แม้ว่ามันจะได้รับการยอมรับว่าเป็นภาคแต่งเติมที่ดีของจักรวาล สตาร์ วอร์ส ก็ตาม ลำดับการดูแบบนี้เป็นการตั้งชื่อตามเอิร์นเนสต์ รินสเตอร์ แฟนคลับที่คิดค้นลำดับการดูแบบนี้ขึ้นมา เป้าหมายของการเรียงลำดับการดูแบบนี้ก็คือ เพื่อรักษาจุดหักมุมในตอนจบของ จักรวรรดิเอมไพร์โต้กลับ โดยหลักการแล้วก็คือ คุณเริ่มจากสองภาคแรกในไตรภาคเดิมก่อน จากนั้นก็ไปดูไตรภาคต้นก่อนดูภาคสามของไตรภาคเดิม ซึ่งเป็นเหมือนการประนีประนอมระหว่างการดูตามลำดับเหตุการณ์กับการดูตามลำดับการฉาย และทำให้ไตรภาคต้นเป็นเหมือนการเล่าเรื่องย้อนกลับไปยาวๆ ก่อนจบไตรภาคเดิม สำหรับแฟนคลับที่คลั่งไคล้ภาพยนตร์ สตาร์ วอร์ส แล้ว วิธีนี้ถือเป็นวิธีการดูที่ดีที่สุด เพราะมันลดบทบาทของไตรภาคต้นโดยการทำให้มันเป็นแค่การเล่าเรื่องย้อนกลับไปยาวๆ นอกจากนี้มันยังคงรักษาความชัดเจนของเนื้อเรื่องไว้ได้ แต่ในขณะเดียวกันก็เพิ่มความเร้าใจให้กับภาคสุดท้ายของไตรภาคเดิม และยังเพิ่มความเข้มข้นให้กับ การกลับมาของเจได ด้วย เพราะคุณจะได้รับรู้เรื่องราวเบื้องหลังของเวเดอร์มากขึ้น ในการดูตามลำดับรินสเตอร์นั้น ให้ดู ความหวังใหม่ ก่อน จากนั้นต่อด้วย จักรวรรดิเอมไพร์โต้กลับ พอคุณดูสองภาคแรกของไตรภาคเดิมจบแล้ว ให้ค้างภาคสุดท้ายไว้ก่อนและแยกไว้ดูทีหลัง หลังจากดู จักรวรรดิเอมไพร์โต้กลับ จบแล้ว ให้แทรกด้วยไตรภาคต้น ดู ภัยซ่อนเร้น กองทัพโคลนส์จู่โจม และ ซิธชำระแค้น จักรวรรดิเอมไพร์โต้กลับ จะจบด้วยการเปิดเผยครั้งยิ่งใหญ่เกี่ยวกับความสัมพันธ์ระหว่างดาร์ธ เวเดอร์กับลุค สกายวอล์คเกอร์ และไตรภาคต้นก็เป็นเรื่องราวของดาร์ธ เวเดอร์ในวัยเยาว์และหนทางเข้าสู่ด้านมืด เพราะฉะนั้นคุณก็จะได้รู้เรื่องราวเกี่ยวกับเวเดอร์และลุคมากมายตอนที่คุณดู การกลับมาของเจได จบ! เนื่องจากว่า การกลับมาของเจได จะจบก่อนถึงไคลแมกซ์ของไตรภาคเดิมพอดี คุณจึงน่าจะติดตามเหตุการณ์ตอนกลับมาดูไตรภาคเดิมได้ง่าย ปิดท้ายด้วยไตรภาคต่อที่เป็นเรื่องราวของเรย์ ไคโล เร็น และฟินน์ ตัวละครใหม่ที่เป็นผู้สืบทอดจิตวิญญาณของลุค เวเดอร์ และฮาน โซโล หลายตัวละครจากไตรภาคเดิมก็จะมาปรากฏในไตรภาคต่อนี้ด้วย คุณก็จะตื่นตาตื่นใจไปกับการได้เห็นว่าตัวละครเหล่านี้พัฒนาไปอย่างไรบ้างขณะที่อายุมากขึ้น! แล้วเก็บ โร้ค วัน กับ โซโล ไว้สุดท้ายถ้าคุณอยากดู ตามลำดับรินสเตอร์นั้น โร้ค วัน และ โซโล นั้นจะเป็นเหมือนเนื้อเรื่องแยกที่ไม่เกี่ยวข้องกับเส้นเรื่องหลัก ซึ่งเป็นการเรียงลำดับที่ซื่อสัตย์กับจุดประสงค์เดิมของภาพยนตร์ เพราะ โร้ค วัน และ โซโล นั้นไม่ได้เป็นส่วนหลักของเนื้อเรื่องหลักอยู่แล้ว
เลือกดูภาพยนตร์ตามลำดับเนื้อเรื่องเพื่อให้เข้าใจเส้นเรื่องทั้งหมด. เริ่มดูไตรภาคต้นก่อน. ดู โซโล ต่อด้วย โร้ค วัน หลังจาก ซิธชำระแค้น. ดูไตรภาคเดิมหลังจากไตรภาคต้นหรือ “ชุดแยก”. ดูภาคต่อของดิสนีย์เพื่อให้ทันเหตุการณ์ล่าสุด. แทรก โร้ค วัน ระหว่าง ความหวังใหม่ และ จักรวรรดิเอมไพร์โต้กลับ เพื่อให้รู้เรื่องราวเบื้องหลังมากขึ้น. ดู โร้ค วัน และ โซโล ก่อนเริ่มดูไตรภาคเดิมเพื่อให้รู้บริบทต่างๆ. ข้าม ภัยซ่อนเร้น เพื่อให้สอดคล้องกับลำดับรินสเตอร์. ดูไตรภาคต้นหลังสุดและทำเหมือนว่ามันเป็นการเล่าเรื่องย้อนหลัง. ดูภาพยนตร์ตามลำดับการฉายเพื่อให้ได้ประสบการณ์แบบดั้งเดิม. เริ่มจากการดูไตรภาคเดิม. ดูไตรภาคต้นหลังจากดูไตรภาคเดิมจบแล้ว. ดูภาคใหม่ของดิสนีย์ตามลำดับการฉายและ “ชุดแยก” ถ้าอยากดู. ดูตามลำดับรินสเตอร์เพื่อเพิ่มความเข้มข้นของ การกลับมาของเจได. ดูสองภาคแรกของไตรภาคเดิม. แทรกไตรภาคต้นก่อนจบไตรภาคเดิมด้วย การกลับมาของเจได. ดูภาคต่อปัจจุบันที่เป็นของดิสนีย์ แล้วเก็บ โร้ค วัน กับ โซโล ไว้ดูสุดท้าย.
https://www.wikihow.com/Watch-the-Star-Wars-Series https://www.wikihow.com/Watch-the-Star-Wars-Series https://www.wikihow.com/Watch-the-Star-Wars-Series https://www.wikihow.com/Watch-the-Star-Wars-Series
Watching in Chronological Order Making Common Adjustments Watching by Release Date Selecting the Rinster Order